Desk Top Toys

Hvis du ikke får til 7-kabalen og trenger å avreagere, henter du fram Desktop Toys. 

I vinduet Invitation of the Toys kan du dobbeltklikke enten på Desktop Toys eller Revenge Toys. 

Desktop Toys. 
Her dukker det fram en kasse på skjermen, og ut av den flyr det leker. I denne demoen kan du bruke The Arsenal, en liten skrivebordskanon. Når du klikker på den, endres markøren til en brutal skytter som avfyres hver gang du klikker med musen. Nå kan du skyte skjermen sønder og sammen og få avreagert. 
Bruk ESC-tasten til å stoppe, klikk på kassen som kommer fram på skjermen og velg Exit. 

Revenge Toys. 
Dobbeltklikker du på Revenge Toys, dukker det igjen fram leker på skjermen. Den lille, halvskallede kaffedrikkende herren viser seg å være en sann karateekspert når du klikker på ham. Han står der med kaffekoppen sin, og hver gang du klikker på ham, utfører han et spark eller slag mot datamaskinene, gresskarene og skrivebordsstolene som flyr mot ham. Han sparker eller slår i retning mot det krysset som er musens markør. 
Avslutt ved å bruke ESC-tasten to ganger.

Systemkrav
Windows 3.1
486 CPU
8 MB ram
4 MB diskplass